# Pablo Hernández de Cos

Pablo Hernández de Cos (Madrid, 20 de gener de 1971) és un economista espanyol que ocupa el càrrec de governador del Banc d'Espanya des de l'11 de juny de 2018. Els seus quaranta-set anys en el moment del nomenament el converteixen en el governador més jove des de José Ramón Álvarez Rendueles, nomenat governador amb trenta-vuit anys el 1978.

## Biografia

Es va llicenciar en Ciències Econòmiques i Empresarials en el Col·legi Universitari d'Estudis Financers (CUNEF) el 1993, en Dret per la Universitat Nacional d'Educació a Distància a l'any següent i va obtenir el seu doctorat en Ciències Econòmiques per la Universitat Complutense el 2004, la tesi de la qual va ser dirigida per José Manuel González-Páramo. El 2009 va realitzar un programa executiu al IESE Business School de la Universitat de Navarra. Ha estat professor associat del Departament d'Economia de la Universitat Carles III de Madrid i de l'Institut d'empresa (IE).
Va ingressar en 1997 al Banc d'Espanya com a economista titulat del Servei d'Estudis del Banc d'Espanya. Entre 2004 i 2007 va ser assessor del consell executiu del Banc Central Europeu. Des de l'1 d'octubre de 2015 era director general de la Direcció general d'Economia i Estadística de l'organisme després de la renúncia de Luis Malo de Molina que ocupava el càrrec des de 1992.
El 28 de maig de 2018 va ser proposat pel Govern espanyol per al càrrec de governador del Banc d'Espanya, i el 30 de maig va ser nomenat en el càrrec amb efectes l'11 de juny; data en la qual va fer promesa davant el rei Felip VI en un acte celebrat al Palau de la Zarzuela. El seu nomenament va ser una de les últimes decisions del Govern de Mariano Rajoy abans de la moció de censura que va resultar aprovada l'endemà i va significar el canvi de Govern. Aquesta maniobra va ser criticada per un sector del mateix Banc d'Espanya i per l'oposició (PSOE i Unidos Podemos). Ciutadans no ha reaccionat negativament davant el nomenament encara que aquest no s'ha produït seguint la seva proposta de procediment.
La premsa escrita ha destacat del seu perfil el caràcter tècnic, sense passat polític. El Ministeri d'Economia, arran de l'anunci del seu nomenament, va destacar que «és un excel·lent candidat al lloc de governador a causa de la seva gran capacitació tècnica, en particular en assumptes bancaris i monetaris; la seva independència política; i la seva experiència i prestigi al Banc d'Espanya i al Banc Central Europeu». Unidos Podemos l'ha descrit com «un falcó, però amb un perfil tècnic impecable i, almenys, en sap d'economia.»

## Pertinença a organismes

Hernández de Cos és membre del Consell Superior d'Estadística d'Espanya, del Patronat del Centre d'Estudis Monetaris i Financers (CEMFI) i del Patronat i la Comissió Executiva de la Fundació d'Estudis d'Economia Aplicada (FEDEA).

## Referències

* 1 2 Sánchez, Carlos «Quién es Pablo Hernández de Cos, el nuevo gobernador del Banco de España» (en castellà). El Confidencial, 28-05-2018 [Consulta: 9 agost 2018].
* 1 2 3 4 Barrón, Íñigo de «El Gobierno propone a Pablo Hernández de Cos como gobernador del Banco de España» (en castellà). El País, 28-05-2018 [Consulta: 9 agost 2018].
* ↑ Europa Press «Uno de los sabios de la reforma fiscal de Montoro, nuevo director del servicio de estudios del Banco de España» (en castellà). eldiario.es. Europa Press, 15-11-2015 [Consulta: 9 agost 2018].
* ↑ Alconada, Ángeles Gonzalo «Pablo Hernández de Cos será el nuevo gobernador del Banco de España» (en castellà). Cinco Días, 28-05-2018 [Consulta: 9 agost 2018].
* ↑ Blázquez, Pilar «El Gobierno propondrá a Hernández de Cos como gobernador del Banco de España» (en castellà). La Vanguardia, 28-05-2018 [Consulta: 9 agost 2018].
* ↑ «Real Decreto 351/2018, de 30 de mayo, por el que se nombra Gobernador del Banco de España a don Pablo Hernández de Cos.» (en castellà). Butlletí Oficial de l'Estat, 30-05-2018. [Consulta: 9 agost 2018].
* ↑ Alconada, Ángeles Gonzalo «El Gobierno acelera y nombra a Hernández de Cos vía real decreto» (en castellà). Cinco Días, 31-05-2018 [Consulta: 9 agost 2018].
* 1 2 EFE «El nuevo gobernador del Banco de España toma posesión ante el Rey» (en castellà). El País. EFE [Madrid], 11-06-2018 [Consulta: 9 agost 2018].
* ↑ «Críticas de un sector del Banco de España por la designación de Hernández de Cos en vísperas de la moción de censura» (en castellà). eldiario.es, 04-06-2018 [Consulta: 9 agost 2018].
* ↑ Valls, Fernando H. «El PSOE amenaza con tumbar la elección de Hernández de Cos si ganan la moción» (en castellà). La Información, 30-05-2018 [Consulta: 9 agost 2018].
* ↑ «La oposición ve "poco democrático" proponer un candidato al Banco de España "a 48 horas" de la moción de censura» (en castellà). eldiario.es, 29-05-2018 [Consulta: 9 agost 2018].
* 1 2 Veloso, Moncho «El Congreso no ve tachas a Hernández de Cos, pero critica el proceso de elección del gobernador» (en castellà). ABC.es [Madrid], 29-05-2018 [Consulta: 9 agost 2018].
* 1 2 «Hernández de Cos: un técnico con experiencia en el BCE para sustituir a Linde en el Banco de España» (en castellà). eldiario.es [Consulta: 9 agost 2018].
* ↑ «Hernández de Cos, un doctor en economía de 47 años y con un perfil muy técnico» (en castellà). Cinco Días, 28-05-2018 [Consulta: 9 agost 2018].

## Enllaços externs

* CV a la web del Banc d'Espanya Arxivat 2018-08-09 a Wayback Machine.
* Imatges en el compte de Flickr del Banc d'Espanya
* Pablo Herández de Cos a la base de dades IDEES-RePEc
* Pablo Hernández de Cos a Dialnet